bombman/thwiki-2026-super-clean-5k huggingface dataset:
เทศบาลตำบลสระแก้ว ตั้งอยู่ที่ อำเภอเปือยน้อย จังหวัดขอนแก่น ครอบคลุมพื้นที่บางส่วนของตำบลสระแก้วและบางส่วนของตำบลเปือยน้อย (นอกเขตเทศบาลตำบลเปือยน้อย) ลักษณะภูมิประเทศเป็นลูกคลื่นลาดรอนจากทิศตะวันตก ลาดต่ำลงมาทางทิศตะวันออก ลักษณะพื้นที่ดินโดยทั่วไปเป็นดินร่วนปนทราย ไม่อุ้มน้ำ ความอุดมสมบูรณ์ของดินต่ำ มีแหล่งน้ำธรรมชาติไหลผ่าน คือ ลำห้วยเลาใหญ่ ลำห้วยเลาน้อย ลำห้วยเสียว ลำห้วยโสกผือ และลำห้วยลำพังชู อาณาเขต ทิศเหนือ ติดกับ เทศบาลตำบลเปือยน้อย, องค์การบริหารส่วนตำบลขามป้อม ทิศใต้ ติดกับ องค์การบริหารส่วนตำบลดอนดู่ (อำเภอหนองสองห้อง) ทิศตะวันออก ติดกับ องค์การบริหารส่วนตำบลปอพาน (อำเภอนาเชือก) ทิศตะวันตก ติดกับ องค์การบริหารส่วนตำบลวังม่วง ประวัติ บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้ว โดยมีฐานะเป็น สภาตำบลสระแก้ว จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบัน การปกครอง เทศบาลตำบลสระแก้ว ครอบคลุมพื้นที่บางส่วน 2 ตำบล (นอกเขตเทศบาลตำบลเปือยน้อย) คือ ตำบลสระแก้วและตำบลเปือยน้อย แบ่งออกเป็นจำนวน 7 หมู่บ้าน ได้แก่ ตำบลสระแก้ว หมู่ 1 บ้านสระแก้ว ทั้งหมด หมู่ 3 บ้านเก่าค้อ ทั้งหมด หมู่ 5 บ้านนาเสียว ทั้งหมด หมู่ 6 บ้านโคกสว่าง ทั้งหมด หมู่ 7 บ้านวังหิน บางส่วน ตำบลเปือยน้อย หมู่ 1 บ้านหัวขัว บางส่วน หมู่ 4 บ้านโนนเหลือง บางส่วน อ้างอิง สระแก้ว
เทศบาลตำบลบ้านแฮด เป็นเทศบาลตำบลแห่งหนึ่งที่ตั้งอยู่ในอำเภอบ้านแฮด จังหวัดขอนแก่น ครอบคลุมพื้นที่บางส่วนของตำบลบ้านแฮด ภูมิศาสตร์ เขตเทศบาลตำบลบ้านแฮดมีสภาพพื้นที่โดยทั่วไปเป็นที่ราบสูง ด้านทิศตะวันออกของถนนมิตรภาพเป็นที่ราบสูงประมาณ 30 % ของพื้นที่ และมีพื้นที่ลาดเอียงไปทางทิศตะวันตก ด้านทิศตะวันตกของถนนมิตรภาพเป็นที่ราบลุ่มประมาณ 70 % ของพื้นที่ มีลำน้ำสำคัญไหลผ่านพื้นที่ 1 สาย คือ ลำห้วยหนองโง้ง ยาวประมาณ 9 กิโลเมตร อาณาเขต ทิศเหนือ ติดกับ เทศบาลตำบลวังสวรรค์ ทิศใต้ ติดกับ เทศบาลตำบลวังสวรรค์ ทิศตะวันออก ติดกับ องค์การบริหารส่วนตำบลหนองแซง ทิศตะวันตก ติดกับ เทศบาลตำบลวังสวรรค์ ประวัติ บ้านแฮด แต่เดิมเป็นหมู่บ้านเล็ก ๆ ในเขตท้องที่ตำบลบ้านเป้า อำเภอชนบท และต่อมาอำเภอชนบทถูกยุบขึ้นตรงต่อการปกครองของอำเภอบ้านไผ่ ต่อมาได้มาประกาศให้เปลี่ยนชื่อตำบลบ้านเป้า เป็น ตำบลบ้านแฮด เมื่อวันที่ 8 ธันวาคม พ.ศ. 2529 ต่อมากระทรวงมหาดไทยพิจารณาเห็นว่า ท้องถิ่นบางส่วนของตำบลบ้านแฮด อำเภอบ้านไผ่ มีสภาพอันสมวรยกฐานะเป็นสุขาภิบาลได้ จึงยกฐานะขึ้นเป็น สุขาภิบาลบ้านแฮด เมื่อวันที่ 3 สิงหาคม พ.ศ. 2535 จนกระทั่งเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลเปือยน้อย เป็นเทศบาลตำบลเปือยน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบัน การปกครอง เทศบาลตำบลบ้านแฮด ครอบคลุมพื้นที่บางส่วนตำบลบ้านแฮด แบ่งออกเป็นจำนวน 8 หมู่บ้าน ได้แก่ หมู่ที่ ชื่อหมู่บ้าน ครอบคลุม หมู่ 1 บ้านแฮด บางส่วน หมู่ 2 บ้านแฮด บางส่วน หมู่ 3 บ้านหนองโง้ง บางส่วน หมู่ 4 บ้านหนองไฮ ทั้งหมด หมู่ 5 บ้านขามเปี้ย ทั้งหมด หมู่ 6 บ้านโนนกล้วยหอม ทั้งหมด หมู่ 9 บ้านขามเปี้ย บางส่วน หมู่ 10 บ้านหนองโง้ง บางส่วน อ้างอิง บ้านแฮด บ้านแฮด
พระเจ้ารอเบิร์ตที่ 2 แห่งสกอตแลนด์ ทรงเป็นกษัตริย์สกอตแลนด์ตั้งแต่ ค.ศ. 1371 จนเสด็จสวรรคตใน ค.ศ. 1390 พระองค์ทรงเป็นปฐมกษัตริย์แห่งราชวงศ์สจวต ทรงเป็นโอรสของวอลเทอร์ สทิวเวิร์ต สทิวเวิร์ตใหญ่ที่ 6 แห่งสกอตแลนด์ กับเจ้าหญิงมาร์โจรี บรูซ พระราชธิดาในพระเจ้ารอเบิร์ตที่ 1 แห่งสกอตแลนด์ ซึ่งสิ้นพระชนม์ไม่นานหลังทรงให้กำเนิดรอเบิร์ต ใน ค.ศ. 1318 รัฐสภาสกอตแลนด์ก็ได้ประกาศให้รอเบิร์ตเป็นผู้สืบราชบัลลังก์สกอตแลนด์หากพระเจ้ารอเบิร์ตที่ 1 ผู้เป็นพระอัยกาเสด็จสวรรคต อย่างไรก็ตาม ใน ค.ศ. 1324 พระเจ้ารอเบิร์ตที่ 1 ได้มีพระราชโอรสนามว่าเจ้าชายเดวิด ทำให้ตำแหน่งรัชทายาทตกไปอยู่กับเจ้าชายเดวิดผู้มีศักดิ์เป็นพระมาตุลา ใน ค.ศ. 1326 บิดาของรอเบิร์ตก็ถึงแก่กรรม ทำให้รอเบิร์ตขึ้นสืบตำแหน่งเป็นสทิวเวิร์ตใหญ่แห่งสกอตแลนด์ขณะมีอายุเพียงสิบปี พระเจ้ารอเบิร์ตที่ 1 เสด็จสวรรคตใน ค.ศ. 1329 เจ้าชายเดวิดในวัยเพียง 5 ปีได้ขึ้นสืบราชบัลลังก์เป็นพระเจ้าเดวิดที่ 2 แห่งสกอตแลนด์ ใน ค.ศ. 1363 พระเจ้าเดวิดพยายามผลักดันให้สิทธิในการสืบราชสมบัติตกไปอยู่กับสายแพลนแทเจอนิต แต่ถูกปฏิเสธจากรัฐสภา ใน ค.ศ. 1371 พระเจ้าเดวิดที่ 2 เสด็จสวรรคตโดยไม่มีทายาท ทำให้รอเบิร์ตขึ้นสืบราชสมบัติเป็นพระเจ้ารอเบิร์ตที่ 2 แห่งสกอตแลนด์ในวัย 54 ชันษา ยามที่ทรงขึ้นครองราชย์นั้นมีพระพลานามัยย่ำแย่ และแทบไม่สามารถทอดพระเนตรสิ่งต่าง ๆ ได้ ขณะนั้นอังกฤษได้ควบคุมดินแดนขนาดใหญ่ทางตอนใต้ของสกอตแลนด์ พระองค์เปิดทางให้ขุนนางทางภาคใต้ของสกอตแลนด์เข้าต่อสู้กับอังกฤษเพื่อทวงคืนผืนแผ่นดินสกอตแลนด์กลับคืนมา ทรงยุติการค้าขายกับอังกฤษและเริ่มความสัมพันธ์กับฝรั่งเศส ก่อน ค.ศ. 1384 สกอตแลนด์สามารถทวงคืนดินแดนมาได้เกือบทั้งหมด อย่างไรก็ตาม พระองค์ทรงถูกรัฐประหารเงียบใน ค.ศ. 1384 อำนาจทั้งหมดตกไปอยู่กับพระราชโอรสองค์โต จอห์น เอิร์ลแห่งแคร์ริก (พระเจ้ารอเบิร์ตที่ 3 ในอนาคต) พระองค์สวรรคตใน ค.ศ. 1390 ที่ปราสาทดันโดนัลด์ อ้างอิง รอเบิร์ต รอเบิร์ต
ทางด่วนนครโฮจิมินห์–จุงเลือง เป็นทางด่วนในประเทศเวียดนาม มีระยะทาง 61.9 กิโลเมตร และมี 6 ช่องจราจร เปิดใช้งานวันที่ 3 กุมภาพันธ์ ค.ศ. 2010 เชื่อมต่อระหว่างนครโฮจิมินห์กับจังหวัดเกียนซาง จุดเริ่มต้นอยู่ที่แยก Tan Tao ในนครโฮจิมินห์ และสิ้นสุดที่แยก Than Cuu Nghia ในจังหวัดเกียนซาง ทางด่วนนี้มีทางเข้า-ออกทั้งหมด 4 แห่งด้วยกัน ความเร็วสูงสุดที่อนุญาตให้ใช้ได้คือ 120 กิโลเมตรต่อชั่วโมง ช้าสุดคือ 60 กิโลเมตรต่อชั่วโมง การจราจร ไม่อนุญาตให้รถจักรยานยนต์วิ่งบนทางด่วน ความเร็วสูงสุดที่อนุญาตให้ใช้ได้คือ 120 กิโลเมตรต่อชั่วโมง ช้าสุดคือ 60 กิโลเมตรต่อชั่วโมง สำหรับรถบริเวณไหล่ทาง ความเร็วสูงสุดที่อนุญาตให้ใช้ได้คือ 80 กิโลเมตรต่อชั่วโมง ช้าสุดคือ 50 กิโลเมตรต่อชั่วโมง ทางเข้า-ออก จังหวัดหรือเมือง สถานที่ กิโลเมตรที่ ตัดกับ หมายเหตุ นครโฮจิมินห์ Tan Tuc, อำเภอ Bình Chánh 0 ถนน Nguyen Van Linh, ทางหลวงแห่งชาติหมายเลข 1A จุดเริ่มต้น จังหวัดล็องอาน อำเภอ Bến Lức ทางหลวงจังหวัดหมายเลข 824 Lợi Bình Nhơn, Tân An ทางหลวงแห่งชาติหมายเลข 62 จังหวัดเกียนซาง Thân Cửu Nghĩa, อำเภอ Châu Thành 50 ทางหลวงจังหวัดหมายเลข 878 จุดสิ้นสุด อ้างอิง โฮจิมินห์–จุงเลือง
เทศบาลตำบลบ้านจั่น เป็นองค์กรปกครองส่วนท้องถิ่นประเภทเทศบาลตำบล ในเขตอำเภอเมืองอุดรธานี จังหวัดอุดรธานี อาณาเขต ทิศเหนือ จรด เทศบาลนครอุดรธานี, องค์การบริหารส่วนตำบลบ้านจั่น, เทศบาลตำบลหนองขอนกว้าง ทิศตะวันออก จรด เทศบาลเมืองโนนสูง-น้ำคำ ทิศใต้ จรด เทศบาลเมืองโนนสูง-น้ำคำ และองค์การบริหารส่วนตำบลบ้านจั่น ทิศตะวันตก จรด องค์การบริหารส่วนตำบลบ้านจั่น ประวัติ ตำบลบ้านจั่น แต่เดิมเป็นท้องที่ของตำบลบ้านตาด เมื่อวันที่ 5 สิงหาคม พ.ศ. 2526 ทางได้ราชการได้แบ่งท้องที่ตำบลบ้านตาด ออกมาจัดตั้งเป็นตำบลเพิ่มอีก 1 ตำบล คือ ตำบลบ้านจั่น มีหมู่บ้านจำนวน 9 หมู่บ้าน โดยให้มีผลตั้งแต่วันที่ 15 สิงหาคม พ.ศ. 2526 มีสภาพเป็นสภาตำบลบ้านจั่น ต่อมาเมื่อวันที่ 28 สิงหาคม พ.ศ. 2534 กระทรวงมหาดไทย เห็นว่าท้องที่บางส่วนของตำบลบ้านจั่น มีสภาพอันสมควรยกฐานเป็นสุขาภิบาล เพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป จึงจัดตั้งเป็น สุขาภิบาลบ้านจั่น ครอบคลุมตำบลบ้านจั่นบางส่วนและตำบลหนองบัวในขณะนั้น (ตำบลหนองขอนกว้าง ปัจจุบัน) บางส่วน รวมพื้นที่ 6.97 ตารางกิโลเมตร จนกระทั่งเมื่อวันที่ เมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 การปกครอง แบบหมู่บ้าน เทศบาลตำบลบ้านจั่น มีการปกครองครอบคลุมพื้นที่ตำบลบ้านจั่นบางส่วน และตำบลหนองขอนกว้างบางส่วน รวม 4 หมู่บ้าน ดังนี้ หมู่ ชื่อหมู่บ้าน ตำบล จำนวนประชากร (คน) จำนวนบ้าน (หลัง) 0 ทะเบียนบ้านกลางของบ้านจั่น บ้านจั่น 116 2 1 บ้านจั่น บ้านจั่น 2,840 1,273 4 บ้านดงเค็ง บ้านจั่น 3,707 1,704 10 บ้านกลิ้งคำ บ้านจั่น 61 62 3 บ้านเซ หนองขอนกว้าง 278 148 รวม 7,002 3,189 แบบชุมชน เทศบาลตำบลบ้านจั่น ประกอบด้วย 2 ตำบล 10 ชุมชน ดังนี้ หมู่ ชื่อชุมชน ตำบล 1 ชุมชนบ้านจั่น บ้านจั่น 1 ชุมชนเอื้ออาทร บ้านจั่น 1 ชุมชนธราดร บ้านจั่น 4 ชุมชนศรีพัฒนา บ้านจั่น 4 ชุมชนดงเค็ง บ้านจั่น 4 ชุมชนดงเค็ง 2 บ้านจั่น 4 ชุมชนสัมพันธ์สุข บ้านจั่น 4 ชุมชนศรีประจักษ์ บ้านจั่น 4 ชุมชนยานเกราะ บ้านจั่น 3 ชุมชนชานเมือง หนองขอนกว้าง อ้างอิง บ้านจั่น บ้านจั่น
อาร์ซิโนเฮที่ 1 (305 ปีก่อนคริสตกาล - หลังประมาณ 248 ปีก่อนคริสตกาล) เป็นราชินีแห่งอียิปต์ โดยได้แต่งงานกับฟาโรห์ทอเลมีที่ 2 ฟิลาเดลฟัส พระนางอาร์ซิโนเอที่ 1 แห่ง อียิปต์ พระประวัติ พระองค์เป็นพระราชธิดาพระองค์ที่สองและพระองค์สุดท้องที่เกิดกับกษัตริย์ลีซิมาคัสและไนซีอาแห่งมาซิโดเนีย พระนางอาร์ซิโนเอที่หนึ่งมีพี่น้องสองคน พระเชษฐานามว่า อาเกโธเลส และพระขนิษฐาพระนามว่า ยูริดิซ พระอัยกาของพระองค์คือ อาเกโธเลสแห่งเพลลา ซึ่งเป็นขุนนางในสมัยพระเจ้าฟิลิปที่ 2 แห่งมาซิโดเนีย (ปกครองระหว่าง 359-336 ปีก่อนคริสตกาล) ในขณะที่พระอัยกาของพระองค์มีอำนาจในราชสำนัก ดังนั้นพระองค์ได้รับการขนานนามเพื่อเป็นเกียรติแก่พระอัยยิกานามว่า อาร์ซิโนเอ ซึ่งอาจจะเป็นมารดาของลีซิมาคัสหรือมารดาของพระนางไนซีอา พระราชินี ระหว่าง 289 และ 281 ปีก่อนคริสตกาล พระนางอาร์ซิโนเอได้รับตำแหน่งเป็นพระมเหสีเอกของฟาโรห์ทอเลมีที่ 2 ฟิลาเดลฟัส ซึ่งเป็นพระญาติห่างๆ ของมารดาของพระองค์ พระนางอาร์ซิโนเอทรงอภิเษกสมรสกับทอเลมีที่ 2 เป็นส่วนหนึ่งของความสัมพันธ์ระหว่างพระบิดาของพระองค์และทอเลมีที่ 2 หลังจากการอภิเษกสมรสพระนางอาร์ซิโนเอมีพระราชโอรสสองพระองค์กับพระราชธิดาอีกหนึ่งพระองค์คือ ทอเลมีที่ 3, ลีซิมาคัสแห่งอียิปต์ และพระนางเบเรนิซ เฟอร์โนเฟรัส (พระมเหสีของพระเจ้าอันติโอคัสที่ 2 ธีโอส กษัตริย์ซีเรีย) อ้างอิง
ระวังสับสนชื่อคล้ายกัน องค์การบริหารส่วนตำบลศรีบุญเรือง องค์การบริหารส่วนตำบลศรีบุญเรือง เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น พื้นที่ส่วนใหญ่เป็นพื้นที่ราบลุ่มน้ำท่วมถึง มีระดับความสูง 165 เมตร จากระดับน้ำทะเล สภาพพื้นที่ส่วนใหญ่ลาดเอียงลงสู่หนองกองแก้ว ที่ตั้งและอาณาเขต องค์การบริหารส่วนตำบลศรีบุญเรือง ตั้งอยู่ทางเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ จรดกับ พื้นที่ องค์การบริหารส่วนตำบลหนองแปน (อำเภอมัญจาคีรี) ทิศใต้ จรดกับ พื้นที่ เทศบาลตำบลชนบท, เทศบาลตำบลชลบถวิบูลย์ ทิศตะวันออก จรดกับ พื้นที่ องค์การบริหารส่วนตำบลเมืองเพีย (อำเภอบ้านไผ่) ทิศตะวันตก จรดกับ พื้นที่ เทศบาลตำบลชลบถวิบูลย์, องค์การบริหารส่วนตำบลกุดเค้า (อำเภอมัญจาคีรี) ประวัติ ตำบลศรีบุญเรือง แรกเริ่มเป็นหมู่บ้านในการปกครองของตำบลชนบท โดยเมื่อวันที่ 1 เมษายน พ.ศ. 2525 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า 'ตำบลศรีบุญเรือง' เพราะในพื้นทีมีวัดชื่อ วัดศรีบุญเรือง ที่ประชาชนส่วนใหญ่เลื่อมใส ศรัทธา โดยมีเขตปกครอง 9 หมู่บ้าน ได้แก่ บ้านชนบท บ้านคุ้มใต้ บ้านคุ้มขี้เถ้า บ้านคุ้มท่า บ้านท่าม่วง บ้านหนองหวาย บ้านกุดหล่ม บ้านวังเวิน บ้านดอนดู่ ซึ่งมีฐานะเป็น สภาตำบลศรีบุญเรือง มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลศรีบุญเรือง เป็น องค์การบริหารส่วนตำบลศรีบุญเรืองจนถึงปัจจุบัน การปกครอง องค์การบริหารส่วนตำบลศรีบุญเรือง ปกครองครอบคลุมพื้นที่บางส่วนของตำบลศรีบุญเรือง (นอกเขตเทศบาลตำบลชนบท) จำนวน 8 หมู่บ้าน ได้แก่ หมู่ที่ 5 บ้านท่าม่วง ทั้งหมู่บ้าน หมู่ที่ 6 บ้านหนองหวาย ทั้งหมู่บ้าน หมู่ที่ 7 บ้านกุดหลุ่ม ทั้งหมู่บ้าน หมู่ที่ 8 บ้านวังเวิน ทั้งหมู่บ้าน หมู่ที่ 9 บ้านดอนดู่ ทั้งหมู่บ้าน หมู่ที่ 10 บ้านดอนดู่น้อย ทั้งหมู่บ้าน หมู่ที่ 11 บ้านท่าม่วงน้อย ทั้งหมู่บ้าน หมู่ที่ 12 บ้านใหม่ศิวิไลย์ ทั้งหมู่บ้าน ข้อมูลทางสังคม การศึกษา โรงเรียนประถมศึกษา โรงเรียนบ้านท่าม่วง โรงเรียนบ้านดอนดู่คุรุราษฎร์บำรุง โรงเรียนประถมศึกษา (ขยายโอกาส) โรงเรียนบ้านวังเวินกุดหล่ม การสาธารณสุข โรงพยาบาลรัฐ จำนวน 2 แห่ง โรงพยาบาลส่งเสริมสุขภาพตำบลบ้านดอนดู่ ตั้งอยู่หมู่ที่ 10 รับผิดชอบหมู่ที่ 7,8,9,10 โรงพยาบาลส่งเสริมสุขภาพตำบลศรีบุญเรือง ตั้งอยู่หมู่ที่ 11 รับผิดชอบหมู่ที่ 5,11,12,6 องค์กรทางศาสนา วัดราษฎร์ จำนวน 4 แห่ง วัดป่าเกษมคงคาราม วัดป่าปริปุณณธรรมาราม วัดบำรุงวิริยะ วัดอัมพวัน สำนักสงฆ์ จำนวน 3 แห่ง สำนักสงฆ์โคกป่าโจด สำนักสงฆ์บ้านหนองหวาย สำนักสงฆ์ศรีธรรมาณุรักษ์ สำนักสงฆ์เทพนิมิต อ้างอิง ศรีบุญเรือง
เก่างิ้ว เป็นตำบลหนึ่งในอำเภอพล จังหวัดขอนแก่น ตั้งอยู่ห่างจากอำเภอพลประมาณ 2.8 กิโลเมตร พื้นที่ส่วนใหญ่เป็นพื้นที่ราบ ลักษณะดินเป็นดินปนทรายสภาพอากาศแห้งแล้ง ตำบลเก่างิ้วทอดเป็นแนวยาวจากทิศตะวันออกไปยังทิศตะวันตกมีแหล่งน้ำธรรมชาติที่สำคัญ คือ ลำห้วยอีโซ ลำห้วยขี้หนู ไหลผ่านทางด้านตะวันตกของตำบลในแนวเหนือใต้ และลำห้วยซำประดู่ มีถนนมิตรภาพ (ทางหลวงแผ่นดินหมายเลข 2) ตัดผ่านทางด้านตะวันออกของตำบล ประวัติ ท้องที่เก่างิ้วเดิมเป็นหมู่บ้านในเขตตำบลเพ็กใหญ่ อำเภอพล ซึ่งตามตำนานเล่าขานสืบต่อมาว่า บริเวณนี้เมื่อก่อนนั้นมีลักษณะเป็นเมืองเก่าแก่ที่เหลือซากปรักหักพังเอาไว้ และมีต้นงิ้วแดงเป็นจำนวนมากจึงได้นำมาตั้งเป็นชื่อหมู่บ้าน เมื่อวันที่ 25 พฤศจิกายน พ.ศ. 2501 ทางราชการได้แบ่งโอนหมู่บ้านจำนวน 13 หมู่บ้าน ออกมาจัดตั้งเป็นตำบลใหม่ ชื่อว่า ตำบลเก่างิ้ว โดยมีนายทองคำ บุญเชิด เป็นกำนันคนแรก และเมื่อวันที่ 5 กรกฎาคม พ.ศ. 2516 ได้มีการจัดตั้ง สภาตำบลเก่างิ้ว ขึ้นในพื้นที่ จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลเก่างิ้ว เป็น องค์การบริหารส่วนตำบลเก่างิ้วจนถึงปัจจุบัน ที่ตั้งและอาณาเขต ตำบลเก่างิ้วตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อ ตำบลหนองแวงนางเบ้า ทิศใต้ ติดต่อ ตำบลเมืองพล, ตำบลเพ็กใหญ่ ทิศตะวันออก ติดต่อ ตำบลโจดหนองแก ทิศตะวันตก ติดต่อ อตำบลหัวทุ่ง การแบ่งเขตการปกครอง ตำบลเก่างิ้วแบ่งเขตการปกครองออกเป็น 11 หมู่บ้าน ดังนี้ หมู่ที่ 1 บ้านเก่างิ้ว หมู่ที่ 2 บ้านหนองบั่ว หมู่ที่ 3 บ้านหนองม่วงใหญ่ หมู่ที่ 4 บ้านคึนขาด หมู่ที่ 5 บ้านชัยมงคล หมู่ที่ 6 บ้านโนนสะอาด หมู่ที่ 7 บ้านชัยประเสริฐ หมู่ที่ 8 บ้านสระแก้ว หมู่ที่ 9 บ้านหนองผง หมู่ที่ 10 บ้านชัยพัฒนา หมู่ที่ 11 บ้านชัยเจริญ อ้างอิง เก่างิ้ว เก่างิ้ว
ละหานนา เป็นตำบลหนึ่งในอำเภอแวงน้อย จังหวัดขอนแก่น พื้นที่ส่วนใหญ่เป็นพื้นที่ราบลุ่ม ดอน สภาพดินเป็นดินเหนียว และดินทรายดินขาดความอุดมสมบูรณ์และดินเค็มบางแห่ง มีป่าเสื่อมโทรม สภาพโดยทั่วไปแห้งแล้ง ประวัติ ละหานนาเดิมเป็นหมู่บ้านในเขตตำบลโคกสง่า อำเภอพล มีตำนานเล่าสืบต่อกันมาว่า 'เมื่อประมาณปี พ.ศ. 2472 มีพ่อค้าควาย คือนายชาลี ทาหาร (สมัยก่อนเรียกว่านายฮ้อย) ได้เดินทางมาซื้อวัวควายแถวทางภาคอีสาน เพื่อจะนำควายไปขายทางภาคกลาง นายชาลี ทาหารเป็นคนชาวจังหวัดลพบุรีได้เดินทางมาพบเห็นบึงละหาน ระหว่างทางได้นำควายมาพักอาศัยแถวริมบึง เป็นแรมเดือน เพื่อจะเดินทางต่อไปจังหวัดลพบุรี ขณะนอนพักแรมนั้น นายชาลีมีความคิดว่า บึงละหานนานั้นมีปริมาณน้ำมาก เป็นแหล่งน้ำธรรมชาติที่มีขนาดใหญ่ มีความอุดมสมบูรณ์ล้อมรอบไปด้วยทุ่งนา ดังนั้น นายชาลี ทาหาร จึงได้ตั้งชื่อบึงว่า 'บึงละหานนา' โดยได้นำเอาชื่อบึงละหานมาตั้งเป็นหมู่บ้านละหานนา โดยได้นำเอานามสกุลตัวเองมาตั้งเป็นนามหมู่บ้าน ต่อมานายชาลีจึงได้แต่งงานมีครอบครัว อยู่ที่บ้านละหานนา' เมื่อวันที่ 25 พฤศจิกายน พ.ศ. 2501 ทางราชการได้แบ่งหมู่บ้านจำนวน 12 หมู่บ้านของตำบลโคกสง่าออกมาจัดตั้งเป็นตำบลใหม่ ชื่อว่า ตำบลระหารนา อำเภอพล และต่อมาได้เปลี่ยนตัวสะกดเป็น ตำบลละหานนา และจัดตั้งอำเภอแวงน้อยขึ้น จึงมีผลทำให้ตำบลละหานนาย้ายมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้มีการจัดตั้ง สภาตำบลละหานนา จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลละหานนาเป็น องค์การบริหารส่วนตำบลละหานนา จนถึงปัจจุบัน ที่ตั้งและอาณาเขต ตำบลละหานนาตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อ ตำบลท่านางแนว ทิศใต้ ติดต่อ ตำบลท่าวัด, ตำบลโนนสำราญ (อำเภอแก้งสนามนาง จังหวัดนครราชสีมา) ทิศตะวันออก ติดต่อ ตำบลแวงน้อย ทิศตะวันตก ติดต่อ ตำบลโนนสะอาด (อำเภอคอนสวรรค์ จังหวัดชัยภูมิ) การแบ่งเขตการปกครอง ตำบลละหานนาแบ่งเขตการปกครองออกเป็น 16 หมู่บ้าน ดังนี้ หมู่ที่ 1 บ้านละหานนา หมู่ที่ 2 บ้านหนองแวงห้วยทราย หมู่ที่ 3 บ้านทุ่งมน หมู่ที่ 4 บ้านหนองดู่ หมู่ที่ 5 บ้านหนองสะแบง หมู่ที่ 6 บ้านโนนทองหลาง หมู่ที่ 7 บ้านหญ้าคา หมู่ที่ 8 บ้านหนองผือ หมู่ที่ 9 บ้านศรีชุมพร หมู่ที่ 10 บ้านโคกสูง หมู่ที่ 11 บ้านคลองเจริญ หมู่ที่ 12 บ้านบึงบัวทอง หมู่ที่ 13 บ้านห้วยทราย หมู่ที่ 14 บ้านหนองสะแบงสอง หมู่ที่ 15 บ้านหนองดู่พัฒนาสอง หมู่ที่ 16 บ้านโนนถาวร อ้างอิง ละหานนา ละหานนา
สงครามตัวแทน เป็นความขัดแย้งระหว่างรัฐหรือตัวแสดงที่มิใช่รัฐสองฝ่ายซึ่งต่างฝ่ายต่างมิได้ประจัญบานโดยตรงกับอีกฝ่ายหนึ่ง แม้คำนี้ครอบคลุมการเผชิญหน้าด้วยอาวุธต่าง ๆ แต่บทนิยามแกนกลางของ 'สงครามตัวแทน' ตั้งอยู่บนอำนาจสองฝ่ายใช้การต่อสู้ภายนอกเพื่อโจมตีผลประโยชน์หรือการถือครองดินแดนของอีกฝ่าย สงครามตัวแทนมักเกี่ยวข้องกับทั้งสองประเทศต่อสู้กับพันธมิตรของคู่แข่ง หรือสนับสนุนพันธมิตรของตนในการต่อสู้กับคู่แข่ง สงครามตัวแทนพบมากเป็นพิเศษช่วงใกล้สิ้นสุดสงครามโลกครั้งที่สองและช่วงสงครามเย็น และเป็นมุมมองนิยามความขัดแย้งทั่วโลกระหว่างครึ่งหลังของคริสต์ศตวรรษที่ 20 ส่วนมากได้รับการจูงใจจากความกลัวว่าความขัดแย้งโดยตรงระหว่างสหรัฐและสหภาพโซเวียตจะส่งผลให้เกิดการฆ่าล้างบางนิวเคลียร์ ทำให้สงครามตัวแทนเป็นวิธีแสดงออกซึ่งความเป็นปรปักษ์ที่ปลอดภัยกว่า นอกจากนี้ยังมีเหตุผลประชิดกว่าสำหรับการถือกำเนิดของสงครามตัวแทนในเวทีโลก คือระหว่างช่วงปีหลัง ๆ สหภาพโซเวียตพบว่าการติดอาวุธหรือจัดตั้งภาคีปฏิปักษ์ต่อเนโทแทนการเผชิญหน้าโดยตรงมีราคาถูกกว่า นอกจากนี้ การแพร่ขยายของสื่อโทรทัศน์และผลกระทบต่อการรับรู้ของสาธารณะทำให้สาธารชนสหรัฐรู้สึกไวต่อความเบื่อหน่ายสงครามเป็นพิเศษและกังขาการเสี่ยงชีวิตชาวอเมริกันนอกประเทศ เหตุนี้นำสู่การปฏิบัติการติดอาวุธกำลังก่อการกำเริบ เช่น การส่งมอบยุทธภัณฑ์แก่มูจาฮีดีนระหว่างสงครามโซเวียต–อัฟกานิสถาน สงครามตัวแทนยังสามารถกำเนิดจากความขัดแย้งอิสระที่บานปลายเนื่องจากการแทรกแซงของประเทศภายนอก ตัวอย่างเช่น สงครามกลางเมืองสเปนเป็นสงครามกลางเมืองระหว่างฝ่ายชาตินิยมปฏิวัตินิยมฟาสซิสต์ กับผู้สนับสนุนสาธารณรัฐสเปน เรียก สาธารณรัฐนิยม ทว่า สงครามได้กลายเป็นสงครามตัวแทนเมื่อนาซีเยอรมนีและพันธมิตรเริ่มสนับสนุนฝ่ายชาตินิยม ส่วนสหภาพโซเวียต เม็กซิโกและอาสาสมัครนานาชาติต่าง ๆ สนับสนุนฝ่ายสาธารณรัฐนิยม อ้างอิง
บทความหลัก: โลก และ ภูมิศาสตร์ ภูมิศาสตร์ – แผนที่เล่ม นคร ภูมิอากาศ ประชากรศาสตร์ โลก การสำรวจ ระบบสารสนเทศภูมิศาสตร์ ประวัติศาสตร์ภูมิศาสตร์ แผนที่ สวน ตำแหน่ง ความหนาแน่นของประชากร ภูมิภาค การวิเคราะห์เชิงพื้นที่ อนุภูมิภาค การสำรวจที่ดิน สาขาของภูมิศาสตร์ – ภูมิศาสตร์กายภาพ (ภูมิอากาศวิทยา, อุทกวิทยา) ภูมิศาสตร์มนุษย์ ภูมิศาสตร์ภูมิภาค รูปแบบทางภูมิศาสตร์ธรรมชาติ ธรณีสัณฐาน – ภูมิประเทศแบดแลนด์ หุบผาชัน ถ้ำ หน้าผา ชายฝั่ง ทวีป พืดหินปะการัง ปล่องภูเขาไฟ บริเวณแห้งแล้ง ป่าไม้ ไกเซอร์ ธารน้ำแข็ง ร่องธาร ทุ่งหญ้า ที่สูง เขา เกาะ ภูเขายอดราบ ภูเขา เทือกเขา ที่ราบ แพร์รี คาบสมุทร พืดหินใต้น้ำ สันเขา สะวันนา ดอนทรายใต้น้ำ สเตปป์ ทันดรา หุบเขา ภูเขาไฟ พื้นที่ชุ่มน้ำ แหล่งน้ำ – อ่าว ร่องน้ำ ดินดอนสามเหลี่ยม ชะวากทะเล ฟยอร์ด หัวแหลมผาชัน ลากูน ทะเลสาบ ที่ลุ่มชื้นแฉะ มหาสมุทร สระ แม่น้ำ ทะเล ซาวนด์ ต้นน้ำ น้ำพุ ช่องแคบ ธารน้ำ ที่ลุ่มน้ำขัง น้ำตก รูปแบบทางภูมิศาสตร์ที่มนุษย์สร้าง – ท่าอากาศยาน แตร์ป เกาะเทียม เขื่อนกั้นคลื่น สะพาน คลอง คอสเวย์ ประเทศ เขตการปกครอง เขื่อน (คันดิน) ฟาร์ม อ่าวจอดเรือ ชาติ อุทยานแห่งชาติ เขตสงวนธรรมชาติ สวนสาธารณะ ท่าน้ำ สายท่อ ท่าเรือ ทางรถไฟ ฟาร์มสัตว์ อ่างเก็บน้ำ ถนน (ถนนในเมือง) นิคม (หมู่บ้าน, เมือง, นคร, อภิมหานคร) สถานีรถไฟ อุโมงค์ โลก แบ่งตามซีกโลก – โลกใหม่ โลกเก่า โลกตะวันออก โลกตะวันตก ซีกโลกตะวันออก ซีกโลกตะวันตก ซีกโลกเหนือ ซีกโลกใต้ แบ่งตามภูมิภาควัฒนธรรม – โลกที่พูดภาษาอังกฤษ โลกอาหรับ เขตวัฒนธรรมเอเชียตะวันออก เขตวัฒนธรรมอินเดีย แอฟริกาใต้สะฮารา ทวีปยุโรป ลาตินอเมริกา โอเชียเนีย แบ่งตามการจำแนกเชิงอันดับที่ – โลกที่หนึ่ง โลกที่สอง โลกที่สาม โลกที่สี่ โลกที่ห้า แบ่งตามการพัฒนาเศรษฐกิจ – ประเทศพัฒนาแล้ว ประเทศกำลังพัฒนา ประเทศพัฒนาน้อยที่สุด แบ่งตามทวีป – ทวีปแอฟริกา แอนตาร์กติกา ทวีปออสเตรเลีย ยูเรเชีย (ทวีปยุโรปและทวีปเอเชีย) ทวีปอเมริกาเหนือ ทวีปอเมริกาใต้ ประเทศและเขตขั้วโลก: 121pxประเทศในทวีปแอฟริกา 121pxประเทศในทวีปเอเชีย 121pxประเทศในทวีปยุโรป 121pxประเทศในทวีปอเมริกาเหนือ 121pxประเทศในโอเชียเนีย 121pxประเทศในทวีปอเมริกาใต้ 121pxทวีปแอนตาร์กติกา 121pxอาร์กติก }
ทั่วไป – บริการสุขภาพ อุตสาหกรรมสาธารณสุข ความเที่ยงธรรมทางสุขภาพ สุขภาพจิต สุขภาพประชากร เวชศาสตร์ป้องกัน สาธารณสุข การแพทย์ผสมผสานและทางเลือก การดูแลตนเอง – องค์ประกอบร่างกาย เวชศาสตร์ชะลอวัย ช่วงชีวิต สมรรถภาพทางกาย โภชนาการ – การจำกัดแคลอรี อาหารเสริม (กรดอะมิโน, เกลือแร่, นูโทรปิกส์, สารอาหาร, วิตามิน) อาหาร (โภชนาการ) การคุมอาหาร พีระมิดการกินสุขภาพดี การออกกำลังกาย – การยืด การฝึกเกิน การออกกำลังกายใช้ออกซิเจน การออกกำลังกายไม่ใช้ออกซิเจน กีฬา การเดิน สุขศาสตร์ – ความสะอาด อนามัยช่องปาก อาชีวอนามัย วิทยาศาสตร์สุขภาพ – ทันตแพทยศาสตร์ กิจกรรมบำบัด ทัศนมาตรศาสตร์ เภสัชศาสตร์ กายภาพบำบัด พยาธิวิทยาการพูด-ภาษา แพทยศาสตร์ – การผดุงครรภ์ วิชาการพยาบาล สัตวแพทยศาสตร์ แพทยศาสตร์มนุษย์ – หทัยวิทยา ตจวิทยา เวชศาสตร์ฉุกเฉิน วิทยาต่อมไร้ท่อและวิชาโรคเบาหวาน วิทยาการระบาด เวชศาสตร์ผู้สูงอายุ โลหิตวิทยา อายุรศาสตร์ วักกวิทยา ประสาทวิทยา วิทยามะเร็ง พยาธิวิทยา กุมารเวชศาสตร์ จิตเวชศาสตร์ วิทยารูมาติก ศัลยศาสตร์ วิทยาทางเดินปัสสาวะ ความป่วย – การเปลี่ยนตามวัย โรคพิษสุรา การฝ่อ โรคซึมเศร้า โรค ประเภทของโรค การใช้ยาในทางที่ผิด ความผิดปกติของการรับประทาน ภาวะอาหารเป็นพิษ ทุพโภชนาการ โรคอ้วน การสูบบุหรี่
ก็เมฆมีแค่นี้จะให้ฝนตกทั่วฟ้าได้อย่างไร 'ฝนตกไม่ทั่วฟ้า' เป็นสุภาษิตไทย หมายถึง ให้หรือแจกจ่ายอะไรไม่ทั่วถึงกัน ในวิกิพีเดียภาษาไทย ผมขอนำสุภาษิตดังกล่าวมาเปรียบกับเวลาที่ผู้เขียนพบว่างานเขียนของตนถูกลบไป แล้วมาอ้างเหตุผลว่า ทำไมหน้าอื่นจึงยังมีได้ อย่างนี้ผู้ที่มาลบถือว่าเลือกปฏิบัติหรือเปล่า เหตุการณ์ทำนองนี้เคยเกิดกับผมหลายครั้งแล้ว เป็นที่ไม่พอใจของผู้เขียน จึงขอถือโอกาสและพื้นที่มาเล่าสู่กันฟังครับ สถานการณ์ วิกิพีเดียภาษาไทยมี บทความ และมีทั้งหมด หน้า แต่ด้านกำลังคน วิกิพีเดียภาษาไทยมีผู้ใช้เพียง คนที่มีความเคลื่อนไหวในช่วง 30 วันหลังสุด เพราะฉะนั้นหากพิจารณาด้วยใจเป็นธรรมแล้ว ย่อมเห็นได้ว่าวิกิพีเดียภาษาไทยขาดแคลนคนที่จะตรวจสอบทุกหน้าให้เป็นไปตามมาตรฐาน และย่อมมีบางหน้าที่ถูกปล่อยปละละเลยทำให้มีเนื้อหาที่ไม่ถูกต้องหลุดรอดไป บทความบางกลุ่ม เช่น บทความบันเทิงหรือการเมือง ผู้ใช้มักต้องใช้ความระมัดระวังเป็นพิเศษ แม้ว่าคุณสุจริตใจแต่ย่อมมีผู้ขัดใจได้รับ 'ความเดือดร้อน' เสมอ เช่น เวลาลบเนื้อหาอะไรที่เขาเคยเห็นว่ามีอยู่ในบทความทำนองเดียวกันอื่น จะมีคนโวยวายขึ้นทันทีว่าเลือกปฏิบัติ เพราะเขามีความเข้าในผิด ๆ ว่าเนื้อหาที่มีอยู่นานในวิกิพีเดียโดยไม่มีใครค้านเป็นเวลานาน แปลว่าได้รับความเห็นชอบจากชุมชนแล้วว่ามีได้ ทั้งนี้ บทความและผู้ใช้ที่มีปัญหานั้นเป็นส่วนน้อย และการสันนิษฐานว่าผู้อื่นสุจริตใจยังมีผลในที่นี้อยู่ ตัวอย่างกรณีที่เป็นปัญหา การลบคำนำหน้าชื่อ เช่น 'นายกองใหญ่' ในบทความนักการเมือง การลบผลงานโฆษณาของดารานักแสดง จะเห็นได้ว่ากรณีข้างต้นไม่เข้ากับเกณฑ์เคร่งครัด เช่น อะไรที่ไม่ใช่สารานุกรม แต่มักเป็นเนื้อหาที่มีคู่มือแล้วว่าควรเขียนไปในทิศทางใด นี่อาจเป็นเหตุผลหนึ่งที่ทำให้มีปัญหาขึ้นมา เพราะผู้เขียนก็ไม่กล้าเด็ดขาด ส่วนผู้ทักท้วงก็ทักท้วงเสียงดังว่าไม่ใช่กฎตายตัว ถึงผู้เขียนวิกิพีเดีย 'The time is always right to do what’s right.' – มาร์ติน ลูเทอร์ คิง จูเนียร์ หากคุณเจอเหตุการณ์ทำนองนี้ ขอคุณอย่าหมดกำลังใจ และอธิบายเขาไปตามนี้ คุณไม่ควรรู้สึกแย่ที่ไปลบเนื้อหาที่ไม่ถูกต้องตามหลักเกณฑ์ เพราะหลักเกณฑ์เป็นสิ่งที่ชุมชนวิกิพีเดียอภิปรายและตกลงกันแล้ว สิ่งสำคัญคือ ไม่ว่าเวลาจะผ่านไปเท่าใดแต่ถ้าไปพบเห็นสิ่งที่ไม่ถูกต้องเมื่อไหร่ก็แก้ไขเมื่อนั้น คุณอาจยอมประนีประนอมได้บ้าง แต่อย่าถึงขั้นให้เขาถือสิทธิ์ขาดในบทความและอ้างความเป็นเจ้าของ หลักที่ผมใช้ประจำเวลาผู้ใช้กล่าวหาว่าผมไม่เป็นกลางคือ ผมจะท้าให้เขาหาสิ่งที่ผิดทำนองเดียวกันมาและแก้ไขไปพร้อมกัน หลายครั้งผมพยายามชักชวนให้คู่กรณีมาร่วมกันแก้ไขด้วยแต่ก็ไร้ผล แต่ก็นับว่าเป็นการช่วยเก็บกวาดทีละหลาย ๆ บทความ หากเขาไม่พอใจกับหลักเกณฑ์ของวิกิพีเดีย ให้ท้าชวนเขามาอภิปรายเพื่อดูว่าจะเปลี่ยนแปลงหลักเกณฑ์ได้หรือไม่ สำหรับผู้ใช้ที่มีปัญหามาก ควรปฏิบัติตามนโยบายการระงับข้อพิพาท หรือหากมีพฤติกรรมผิดร้ายแรงรวมถึงการโจมตีตัวบุคคล พยายามเลี่ยงการโจมตีตอบ และแจ้งผู้ดูแลระบบ ถึงผู้ที่มาทักท้วง ทำไมเห็นช้างขี้แล้วต้องขี้ตาม? การที่ผู้ใช้คนนั้นมาโฟกัสเฉพาะบทความใดบทความหนึ่งนั้น ไม่ใช่การเพ่งเล็ง ไม่ใช่การจองล้างจองผลาญ มันไม่เกี่ยวกับตัวคุณเลยด้วยซ้ำ นี่มันเกี่ยวกับการเขียนบทความในวิกิพีเดีย สิ่งที่เราอยากให้ผู้อ่านได้เห็น หยุดเถอะครับ บทความไหนทำไม่ถูกต้องแล้วจะเอาอย่างทำไม เวลาที่คนอื่นเขาจะแก้ไขให้มันถูกต้อง ถ้าไม่ช่วยก็ไม่เป็นไรครับ แต่ขอความกรุณาอย่าขัดขวาง อย่าทำให้ผู้อื่นหมดกำลังใจทำสิ่งที่ถูกต้อง หรืออย่างน้อยก็ช่วยแจ้งเข้ามาก็ได้ว่ามีบทความไหนส่วนไหนต้องแก้ไข แล้วจะมีอาสาสมัครไปแก้ไขให้ อ้างอิง